OzLabs/hebrew-wiki-articles huggingface dataset:
אווניו 5

אווניו 5 (באנגלית: Avenue 5) היא סדרת מדע בדיוני קומית, שיצר ארמנדו יאנוצ'י, ושודרה לראשונה בארצות הברית בערוץ HBO ב-19 בינואר 2020. בפברואר 2020 חודשה הסדרה לעונה נוספת.

==תקציר עלילה==
הסדרה "אווניו 5" תוארה כ"מתרחשת בעתיד, בעיקר בחלל", על סיפונה של חללית תענוגות המשייטת בין פלנטות מתרחשת תקלה חמורה במערכת, שמסיטה את הספינה ממסלולה. ההערכה היא שהחזרה לכדור הארץ תארך כשלוש שנים, במקום התכנון המקורי – שמונה שבועות בלבד. צוות הספינה נאלץ להתמודד עם שמירה על הסדר בקרב הנוסעים, ולדאוג להחזיר את הספינה בשלום ובמהרה לכדור הארץ.

==צוות השחקנים==
* יו לורי – ריאן קלארק, קפטן הספינה אווניו 5
* ג'וש גד – הרמן ג'אד, מיליארדר ובעל הספינה אווניו 5
* זאק וודס – מאט ספנסר, מנהל קשרי לקוחות של אווניו 5
* רבקה פרונט – קארן קלי, נוסעת בספינה אווניו 5
* סוזי נקאמורה – שותפה בבעלות של הספינה אווניו 5
* לנורה קריצ'לו – בילי מק'אבוי, מהנדסת באווניו 5
* ניקי אמוקה-בירד – ראב מולקייר, מנהלת הבקרה של אווניו 5
* אית'ן פיליפס – ספייק מרטין, אסטרונאוט לשעבר, שעובד בספינה אווניו 5
* הימש פאטל – ג'ורדן הטוואל, סטנדאפיסט שמופיע באווניו 5

==הפקה==
===פיתוח===
ב-25 בספטמבר 2017 הוכרז שרשת HBO הזמינה פיילוט לסדרה קומית חדשה שיצר ארמנדו יאנוצ'י, ששימש כתסריטאי ומפיק. בנוסף לפיילוט הזמינה הרשת גם תסריטי גיבוי. באפריל 2019 הזמינה רשת HBO את כתיבת הסדרה. ב-13 בפברואר 2020 חודשה הסדרה לעונה שנייה.

===ליהוק===
באוגוסט 2018 פורסם שיו לורי וסוזי נקאמורה לוהקו לתפקידים ראשיים בפרק הפיילוט. ב-7 בנובמבר 2018 דווח שרבקה פרונט הצטרפה לקאסט בתפקיד ראשי נוסף. בפברואר 2019 נוספו לצוות השחקנים זאק וודס, ג'וש גד, ניקי אמוקה-בירד ולנורה קריצ'לו. ביוני אותה שנה לוהק השחקן הימש פאטל.

===צילומים===
שלב הצילומים של הפיילוט נערך ב-2018 בלונדון שבאנגליה. בעת צילומי הסדרה באולפני האחים וורנר, ליבסדן ביולי 2019, פרצה שרפה שגרמה נזק לסט של התוכנית.

===שידור===
שידור הבכורה של הסדרה היה ב-19 בינואר 2020. בניו זילנד הופצה הסדרה על ידי טלוויזיית הלווין Sky בערוץ SOHO2. בישראל שודרה הסדרה ב-HOT בצמוד לשידורה בארצות הברית.

==קישורים חיצוניים==
* 

* 
* 
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:HBO: סדרות
קטגוריה:סדרות קומדיה אמריקאיות
קטגוריה:סדרות מדע בדיוני אמריקאיות
קלייר ויליאמס

קלייר ויליאמס (באנגלית: Claire Williams; נולדה ב-21 ביולי 1976) שימשה כסגנית מנהלת קבוצת הפורמולה 1 וכמנהלת בפועל במקומו של אביה, פרנק ויליאמס, הבעלים של הקבוצה"ויליאמס F1".<ref name="profile"></ref>.

==ביוגרפיה==
ויליאמס נולדה לפרנק ויליאמס בעיר וינדזור שבמחוז ברקשייר באנגליה.

בשנת 1999 היא סיימה את לימודיה באוניברסיטת ניוקאסל עם תואר בפוליטיקה.<ref name="CW2"></ref>

==קריירה==
לאחר סיום לימודיה הפכה לאחראית תקשורת במסלול המרוצים סילברסטון, שבו מתקיים גרנד פרי בריטניה.

בשנת 2002 הצטרפה לקבוצת המרוצים ויליאמס כקצינת תקשורת, ובשנת 2010 הפכה לראש צוות התקשורת.

בשנת 2011 מונתה למנהלת השיווק והתקשורת של ויליאמס. במרץ 2012 הפכה לנציגת משפחת ויליאמס בדירקטוריון חברת ויליאמס לאחר התפטרותו של אביה.<ref name="CW4"></ref>

במרץ 2013 מונתה לסגנית מנהלת קבוצת המרוצים "ויליאמס F1",<ref name="CW3"></ref><ref name="CW1"></ref> והיא אחראית על התקשורת, השיווק ושאר ההיבטים העסקיים.<ref name="CW6"></ref>. שימשה בתפקיד עד למכירת הקבוצה לקבוצת משקיעים בספטמבר 2020.

ב-2016, בזמן חגיגות יום ההולדת של קבוצת ויליאמס, מונתה ויליאמס למפקדת במסדר האימפריה הבריטית.

==חיים אישיים==
ב-10 באוקטובר 2017 ילדה בן.<ref></ref><ref></ref> בינואר 2018 נישאה למארק האריס.<ref></ref>

==קישורים חיצוניים==

==הערות שוליים==

קטגוריה:קצינים במסדר האימפריה הבריטית
קטגוריה:בריטיות שנולדו ב-1976
קטגוריה:בריטים שנולדו ב-1976
ג'יימס גיי-ריס

ג'יימס גיי-ריס (באנגלית: James Gay-Rees; נולד בשנת 1967) הוא מפיק קולנוע וטלוויזיה בריטי. הוא כמעט נכלל ברשימת זוכי אמי, גראמי, אוסקר וטוני, כאשר רק פרס ה"טוני" חסר לו.

==קורות חיים==
לאחר שסיים את לימודיו באוניברסיטת סאות'המפטון, גיי-ריס החל לעבוד אצל מירמקס בלונדון. לאחר מכן הוא עבר לניו יורק לשנה אחת ולאחר מכן עבר ללוס אנג'לס, שם עבד כראש אגף פיתוח בסניף לוס אנג'לס של חברת "Orbit Productions".

==קריירה==
סרטו הראשון כמפיק היה הסרט "אקזיט דרך החנות" , שהיה סרט דוקומנטרי על חייו של אמן הרחוב בנקסי. הסרט, שיצא לקולנוע במרץ 2010, היה מועמד לפרס אוסקר לסרט התיעודי הטוב ביותר בטקס פרסי אוסקר ה-83.

באוקטובר 2010 יצא הסרט השני אותו הפיק, "סנה, המבוסס על חייו ומותו של נהג המרוצים איירטון סנה. הסרט זכה בפרס באפט"א לסרט התיעודי הטוב ביותר.<ref></ref>

בשנת 2012 הפיק את הסרט "מקולין", שהיה מועמד למספר פרסים בטקס פרסי האקדמיה הבריטית לקולנוע ה-66. באותה שנה הפיק גם את סרט הקומדיה "סרט החתונה".

בשנת 2014 הפיק את סרט האימה "הדוממים" ואת הסרט התיעודי "All This Mayhem".

בשנת 2015 הפיק את הסרט התיעודי "איימי , על חייה של הזמרת איימי ויינהאוס, שזכה בכ-30 פרסים, ביניהם פרס אוסקר לסרט התיעודי הטוב ביותר בטקס פרסי אוסקר ה-88, פרס באפט"א לסרט התיעודי הטוב ביותר ופרס טריילר הזהב לסרט התיעודי הטוב ביותר.<ref></ref><ref name="88nom"></ref><ref></ref>

באותה שנה הפיק גם את הסרט התיעודי "פאליו", על מרוץ הסוסים פאליו וכן את הסרט התיעודי "רונאלדו", על חייו של הכדורגלן כריסטיאנו רונאלדו.

בשנת 2016 הפיק את הסרט התיעודי "Oasis: Supersonic", על הלהקה "אואזיס".

בשנת 2018 הפיק את הסרט התיעודי "דייגו מראדונה", על חייו של הכדורגלן דייגו מראדונה. באותה שנה הפיק גם את הסרט התיעודי "Make Us Dream", על הכדורגלן סטיבן ג'רארד.

משנת 2019 הוא המפיק של סדרת הטלוויזיה הדוקומנטרית "פורמולה 1: המרוץ לניצחון".

==קישורים חיצוניים==

==הערות שוליים==

קטגוריה:מפיקי טלוויזיה בריטים
קטגוריה:מפיקי קולנוע בריטים
קטגוריה:זוכי אוסקר
קטגוריה:זוכי פרס באפט"א: אישים
קטגוריה:בריטים שנולדו ב-1967
יורי אלכסנדרוביץ' בוריסוב

יורי אלכסנדרוביץ' בוריסוב (ברוסית: Юрий Александрович Борисов; נולד ב-8 בדצמבר 1992 במחוז מוסקבה) הוא שחקן טלוויזיה, תיאטרון וקולנוע רוסי.

==ביוגרפיה==
יורי נולד בדצמבר 1992 בראוטובו שבמחוז מוסקבה. בשנת 2013 סיים לימודיו במכון הגבוה לתיאטרון על שם מ.ס. שצ'פקין<ref></ref>. בחל להצטלם לסדרות וסרטי טלוויזיה בשנת 2010.

בשנים 2013—2014 בתיאטרון סאטיריקון במוסקבה<ref></ref>. ב-2015 גילם את סרגיי טיולנין בסדרת הטלוויזיה "הגווארדיה הצעירה"<ref></ref> וכן גילם תפקיד ראשי בסרט המלחמה "הדרך לברלין"<ref></ref>.

בשנת 2018 המשיך להצטלם לסדרות טלוויזיה שונות<ref></ref><ref></ref> וב-2019 גילם תפקיד ראשי בסרט הקולנוע "השור"<ref></ref>,, שהעניק לו את פרס נשר הזהב בקטגוריית השחקן הטוב ביותר<ref></ref>., וקיבל גם את פרס "אירוע השנה" מהמגזין "קינורפוטר" בקטגוריית "פריצת השנה"<ref></ref>. גילם גם תפקיד משני בסרט שובר הקופות "Т-34" ובסרט ההיסטורי ברית ההצלה<ref></ref> ובסרטו של פיודור בונדרצ'וק "פלישה"<ref></ref><ref></ref><ref></ref><ref></ref><ref></ref>.

בפברואר 2020 יצא לאקרנים סרטו "קלשניקוב", שבו גילם את התפקיד הראשי — מיכאיל קלשניקוב, שזכה לביקורות מעורבות<ref></ref><ref></ref><ref></ref><ref></ref>. אך הוא קיבל הערכה על תפקידו וזכה בפרס נשר הזהב הרוסי בקטגוריית השחקן הטוב ביותר.

==חיים אישיים==
נשוי לאנה שבצ'וק, ממנה יש לו שתי בנות — מרתה ואקולינה<ref></ref>.

==פילמוגרפיה נבחרת==
{| class="wikitable sortable plainrowheaders" width="
! scope="col" | שנה
! scope="col" | סרט
! scope="col" | תפקיד
! width=" rowspan="2" scope="col" class="unsortable"| הערות
|-
| 2011
!scope="row"|ילנה
| חברו של סשה
|
|-
| 2015
!scope="row"|הדרך לברלין
| לויטננט סרגיי אוגארקוב
|
|-
| 2015
!scope="row"|הגווארדיה הצעירה
| סרגיי טיולנין
|
|-
| 2015—2017
!scope="row"|חוק אבני הג'ונגל
| ולאד "זימה" זימובצב
| סדרת טלוויזיה
|-
| 2018
!scope="row"|אולגה
| לב
| סדרת טלוויזיה
|-
| 2018
!scope="row"|T-34
| סראפים איאונוב
|
|-
| 2019
!scope="row"|השור
| אנטון ביקוב
|
|-
| 2019
!scope="row"|ברית ההצלה
| אנטון ארבוזוב
|
|-
| 2020
!scope="row"|פלישה
| איוואן קורובאנוב
|
|-
| 2020
!scope="row"| קלשניקוב
| מיכאיל קלשניקוב
|
|-
| 2020
!scope="row"| גרדה
| אולג
|
|-
| 2020
!scope="row"| פיה
|
|
|-
| 2020
!scope="row"| מחליקיים של כסף
| אלכס
|
|-
| rowspan="4" | 2021
!scope="row"| הרוח האדומה
|
|
|-
!scope="row"| הנמל
|
|
|-
!השפעת של פטרוב
|סשה
|
|-
! scope="row" | תא מספר 6
| ואדים
| סרט פיני
|-
| rowspan="3" | 2022
! scope="row" | שותפים
| פיוטר
|
|-
!scope="row"| הצלה
|
| עונה שנייה
|-
!scope="row"| אנה ק.
| לווין
|
|-
|2024
! scope="row" | דברי ימי המהפכה הרוסית
| 
|סדרה
|-
|2025
! scope="row" | נביא: סיפורו של אלכסנדר פושקין
| אלכסנדר פושקין
|סרט קולנוע
|-
|TBA
!Anora 
|
|
|}

== קישורים חיצוניים ==

==הערות שוליים==

קטגוריה:שחקני קולנוע וטלוויזיה רוסים
קטגוריה:זוכי פרס נשר הזהב הרוסי
קטגוריה:רוסים שנולדו ב-1992
א-סרפנד

א-סרפנד (בערבית: الصرفند; תעתיק מדויק: אלצרפנד) היה כפר ערבי בחוף הכרמל, שנכבש וננטש בזמן מלחמת העצמאות. במקומו הוקם המושב צרופה.

==היסטוריה==
===בתקופת המנדט הבריטי===
במפקד 1922, שנערך על ידי שלטונות המנדט הבריטי, בא-סרפנד הייתה אוכלוסייה של 204 נפש, כולם מוסלמים. במפקד אוכלוסין 1931 של ארץ ישראל היו בכפר 38 בתים מאוכלסים, בהם התגוררו 188 תושבים, כולם מוסלמים.

בסקר הכפרים בשנת 1945 האוכלוסייה בכפר הייתה 290 תושבים מוסלמים. שטח הקרקע הכולל של הכפר היה 5,409 דונם. אשר מתוכם הוקצו 22 לחקלאות שלחין, ו-3,244 לגידולי דגנים.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה היהודית.

===במלחמת העצמאות===
הכפר חלש על כביש תל אביב–חיפה, ותושביו תקפו תנועה יהודית בכביש. במסגרת קרבות עשרת הימים, כחלק מהנסיון להשתלט על המשולש הקטן ולפתוח לתנועה את הכביש, הותקף הכפר ב-16 ביולי, תוך סיוע בהפגזה מאוניות חיל הים. הכפר ננטש במהלך הקרב.

==תמונות==
מפות היסטוריות של א-סרפנד
{|
|-
|
מפה מנדטורית משנת 1938
 ||
מפת האזור מ-1945
||
|}

==קישורים חיצוניים==

* 

== הערות שוליים ==

קטגוריה:קהילות ויישובים ערביים שנחרבו במלחמת העצמאות
מפרצון ראמו

מפרצון ראמו (באנגלית: Rameau Inlet) הוא מפרצון מכוסה קרח בחוף הצפוני של חצי האי בטהובן, בדרום מערב האי אלכסנדר, שבאנטארקטיקה.

המפרצון ממוקם בין חצי האי פשה, וכף וסטברוק.

== היסטוריה ==
=== גילוי ומיפוי המפרצון ===

המפרצון מופה בהתבסס על תצלומי לווין שצולמו על ידי לאנדסאט ב-29 בדצמבר 1973.

=== מקור השם ===

שמו של המפרצון נתן לו על ידי הוועדה המייעצת לשמות אנטארקטיים של בריטניה.

המפרצון נקרא על שמו של המלחין הצרפתי ז'אן-פיליפ ראמו; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:12331 מפרצון ראמו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11854&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון ראמו] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=13048 מפרצון ראמו] באתר marineregions

== הערות שוליים ==

ראמו
קטגוריה:צרפת באנטארקטיקה
כף וסטברוק

כף וסטברוק (באנגלית: Cape Westbrook) היא לשון יבשה מכוסה שלג, בקצה הדרום מערבי של האי אלכסנדר, שבאנטארקטיקה.

== היסטוריה ==
=== גילוי ומיפוי הכף ===

הכף מופתה לראשונה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי משלחת החקר האנטארקטית רון בשנת 1947, ובהתבסס על תצלומי לווין שצולמו על ידי לאנדסאט בשנים 1972–1973.

=== מקור השם ===

שמה של לשון היבשה ניתן לה על ידי הוועדה המייעצת לשמות אנטארקטיים.

לשון היבשה נקראת על שמו של קפטן דארן אי. וסטברוק הבן (Darrel E. Westbrook, Jr) מצי ארצות הברית, שהיה מפקד כוח התמיכה הימי של ארצות הברית באנטארקטיקה במהלך מבצע דיפ פריז, בין יוני 1978 ועד יוני 1980.

== ראו גם ==
* כף ווסטוק

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16441 כף וסטברוק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111894 כף וסטברוק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15917&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף וסטברוק] באתר הגאזט האנטארקטי המשווה SCAR של ממשלת אוסטרליה

== הערות שוליים ==

וסטברוק
נקודת דייקמן

דייקמן נקודה (באנגלית: Dykeman Point) היא לשון יבשה מכוסה שלג, בין מפרצון ראמו ומפרצון ורדי, בקצה המערבי של חצי האי פשה, בצידו הצפוני של חצי האי בטהובן, בדרום-מערב האי אלכסנדר, שבאנטארקטיקה.

== היסטוריה ==
=== גילוי ומיפוי הכף ===

הכף מופתה לראשונה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בין השנים 1967–1968, ובהתבסס על תצלומי לווין שצולמו על ידי לאנדסאט בשנים 1972–1973.

=== מקור השם ===

שמה של לשון היבשה ניתן לה על ידי הוועדה המייעצת לשמות אנטארקטיים.

לשון היבשה נקראת על שמו של קומנדר פול ר. דייקמן (Paul R. Dykeman) מצי ארצות הברית, שהיה מפקד טייסת VXE-6 בין מאי 1981 למאי 1982.

== ראו גם ==
* כף ווסטוק
* כף וסטברוק

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4225 נקודת דייקמן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124619 נקודת דייקמן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4003&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת דייקמן] באתר הגאזט האנטארקטי המשווה SCAR של ממשלת אוסטרליה
* [https://www.timeanddate.com/moon/phases/@6632489 מועדי זריחת ושקיעת השמש והירח בנקודת דייקמן]
* [https://www.meteoblue.com/en/weather/current/dykeman-point_antarctica_6632489 מזג האוויר הנוכחי בנקודת דייקמן]
** [https://www.meteoblue.com/en/weather/14-days/dykeman-point_antarctica_6632489 תחזית מזג אוויר עדכנית ארוכת טווח עבור נקודת דייקמן]
** [https://www.meteoblue.com/en/weather/archive/yearcomparison/dykeman-point_antarctica_6632489 נתוני מזג אוויר היסטוריים עבור נקודת דייקמן]

== הערות שוליים ==

דייקמן
מדרון קאיפר

מדרון קאיפר או מתלול קאיפר (באנגלית: Kuiper Scarp) הוא מדרון (מתלול), בצידו המזרחי של האי אלכסנדר, שבאנטארקטיקה.

המדרון ממוקם לגדתו הדרומית של קרחון אורנוס.

== היסטוריה ==
=== גילוי ומיפוי המדרון ===

המדרון התגלה לראשונה וצולם מן האוויר על ידי לינקולן אלזוורת', בטיסתו מעל האזור ב-23 בנובמבר 1935.

המדרון מופה על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'.

המדרון נסקר על ידי הסקר האנטארקטי הבריטי בין השנים 1961–1973.

=== מקור השם ===

שמו של המדרון ניתן לו על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, נקרא המדרון על שמו האסטרונום ג'ררד קאיפר (חריט קויפר), שעל שמו נקראת גם חגורת קויפר, אשר גילה בשנת 1948 את מירנדה - אחד הירחים של כוכב הלכת אורנוס (שמו של המדרון ניתן לו בעת שניתן שמו של קרחון אורנוס הסמוך).

== ראו גם ==

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8272 מדרון קאיפר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109675 מדרון קאיפר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15207&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מדרון קויפר] באתר הגאזט האנטארקטי המשווה SCAR של ממשלת אוסטרליה
* [https://www.friendlyforecast.com/AQ/Kuiper-Scarp/Weather/ נתוני מזג אוויר עדכניים עבור מדרון קאיפר]

== הערות שוליים ==

קאיפר
קאיפר
קאיפר
האיגוד הישראלי לשיקום הפה

האיגוד הישראלי לשיקום הפה נוסד בסוף שנת 1968, איגוד ראשון מסוגו בתוך ההסתדרות לרפואת שיניים בישראל.

== מטרות ==
* לקדם את הידע המקצועי והמדעי של חברי האיגוד הישראלי לשיקום הפה על ידי ארגון כנסים, מפגשים והרצאות בתחומי שיקום הפה.
* לעודד את המחקר, ולשמש כפורום לדיון בנושאי שיקום הפה.
* לקדם את המודעות לתחומי העיסוק של המומחה לשיקום הפה בקהילה.
* לקדם קשרים מקצועיים בין האיגוד הישראלי לשיקום הפה לבין איגודים בינלאומיים בתחום שיקום הפה.

== היסטוריה ==
דחיפה גדולה להתפתחות האיגוד ניתנה בשנות השבעים כאשר חזרו ארצה ראשוני הבוגרים מבית הספר לרפואת שיניים מירושלים אשר נסעו להשתלם בארצות הברית. הוועד החדש ארגן כינוסים מקצועיים. בתחילת שנות השמונים נפתחה תוכנית ההתמחות הראשונה בארץ בשיקום הפה, בבית הספר לרפואת שיניים בירושלים. אחריה נפתחו תוכניות התמחות בבית הספר לרפואת שיניים בתל אביב ובמסגרת חיל הרפואה, במרכז לרפואת שיניים בתל השומר. חברי האיגוד יזמו והובילו את תוכניות ההתמחות שהשפיעו על האיגוד באופן בולט.

האיגוד הישראלי לשיקום הפה מקיים קשרים עם איגודים בינלאומיים בתחומי שיקום הפה, בהם האיגוד האירופאי לשיקום הפה - European Prosthodontic Association והאיגוד הבינלאומי לרפואת שיניים דיגיטלית - Digital Dentistry Society.

==בעלי תפקידים==
יושב הראש הראשון של האיגוד היה פרופ' יצחק מיכמן. יו"ר האיגוד לשנת 2019–2020 הוא ד"ר ארבל שרן. יו"ר האיגוד שייכנס לתפקידו בכנס השנתי במרץ 2020 הוא ד"ר יוסי גלייטמן.

== ראו גם ==
* האיגוד הישראלי לרפואת הפה

== קישורים חיצוניים ==
* 

קטגוריה:ישראל: ארגוני בריאות ורפואה
קטגוריה:ישראל: רפואת שיניים
טויוטה מארק X זיאו

טויוטה מארק X זיאו (ביפנית: トヨタ・マークXジオ, באנגלית: Toyota Mark X ZiO) הוא מיניוואן בגודל בינוני (Mid-size car ) מתוצרת יצרנית הרכב היפנית טויוטה (ביפנית: トヨタ自動車), אשר יוצר בין השנים 2007–2013 ביפן.

=="טויוטה מארק X זיאו"==

* דגמי "טויוטה מארק X זיו" שווקו מספטמבר 2007
* 5 דלתות הצ'בק.
* 6-7 נוסעים.
* מנוע קדמי.
* מנועי בנזין.
* מנוע קירור מים.
* סוגי הנעות: הנעה קדמית 4x2, הנעה כפולה 4x4.
* קיבולת מכל דלק - 60 ליטר.
===מנועים===
* "Toyota Mark X ZiO 240G " - הורכב בדגם מנוע 4 צילינדרים
* "Toyota Mark X ZiO 350G" - הורכב בדגם מנוע V6 צילינדרים

===דגמים===

* "DBA-ANA10"
* "DBA-ANA15"
* "DBA-GGA10"

==גלריה==
<gallery mode="packed" heights="120">
קובץ:2007 Toyota Mark-X-Zio 02.jpg | "טויוטה מארק X זיאו" 
קובץ:2007 Toyota Mark-X-Zio 03.jpg | "טויוטה מארק X זיאו" - מבט לתא הנהג
קובץ: TOYOTA MARK X Zio AERIAL 2011 01.jpg| "טויוטה מארק X זיאו", שנת 2011 
קובץ:TOYOTA MARK X Zio AERIAL 2011 02.jpg | "טויוטה מארק X זיאו", שנת 2011 
קובץ:Toyota MARK X ZiO 240"Five Style" (DBA-ANA10) front.jpg | "טויוטה מארק X זיאו" 
קובץ:Toyota MARK X ZiO 240"Five Style" (DBA-ANA10) rear.jpg | "טויוטה מארק X זיאו" 
</gallery>

==ראו גם==
* טויוטה
* טויוטה אופה
==קישורים חיצוניים==
* 

* 
* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2007
קטגוריה:כלי רכב יפניים
מארק X זיאו
אליפות אירופה בכדורגל עד גיל 21 - 1986

אליפות אירופה בכדורגל עד גיל 21 - 1986 היא המהדורה החמישית של אליפות אירופה לנבחרות צעירות שמארגנת אופ"א. הטורניר התקיים בין ה-12 במרץ 1986 ל-29 באוקטובר 1986. שמונה הנבחרות המעפילות התמודדו, החל משלב רבע הגמר ועד לשלב הגמר, במתכונת בית-חוץ, ללא מארחת וללא משחק על מקום שלישי.

נבחרת ספרד זכתה בטורניר בפעם הראשונה בתולדותיה, לאחר שגברה בשלב הגמר 0–3 בדו-קרב בעיטות עונשין על איטליה, לאחר שוויון 3–3 בסיכום שני המפגשים.

== מוקדמות ==
שלב המוקדמות החל בשנת 1984, והשתתפו בו 29 נבחרות צעירות. הנבחרות שהשתתפו בטורניר חולקו לשמונה בתים, בני שלוש או ארבע נבחרות כל אחד. הבתים התבססו בעיקרם על בתי מוקדמות מונדיאל 1986, עם מספר שינויים בשל נבחרות שהשתתפו במוקדמות המונדיאל ולא שלחו נציגות צעירות, ולהפך. שמונה הנבחרות שסיימו כראשי בתיהן העפילו לשלב רבע הגמר. נבחרת שוודיה העפילה לטורניר הגמר לראשונה בתולדותיה.

== הנבחרת שהעפילו ==
{| class="wikitable"
|-
! נבחרת !! כרטיס !! הופעות קודמות ביורו<sup>1</sup>
|-
| פולין || מנצחת בית 1 || 2 (1982, 1984)
|-
| שוודיה || מנצחת בית 2 || -
|-
| אנגליה || מנצחת בית 3 || 4 (1978, 1980, 1982, 1984)
|-
| צרפת || מנצחת בית 4 || 2 (1982, 1984)
|-
| הונגריה || מנצחת בית 5 || 2 (1978, 1980)
|-
| דנמרק || מנצחת בית 6 || 1 (1978)
|-
| ספרד || מנצחת בית 7 || 2 (1982, 1984)
|-
| איטליה || מנצחת בית 8 || 4 (1978, 1980, 1982, 1984)
|-
|}

<sup>1</sup> במודגש: זכתה בטורניר

== תוצאות הטורניר ==

=== רבע הגמר ===
==== משחק ראשון ====

----

----

----

==== משחק שני ====

----

----

----

=== חצי הגמר ===
==== משחק ראשון ====

----

==== משחק שני ====

----

=== הגמר ===
==== משחק ראשון ====

==== משחק שני ====

== פרסים ==
=== שחקן הזהב ===
בתואר שחקן הזהב, הניתן לשחקן המצטיין בטורניר, זכה מנולו סאנצ'יס, בלם הנבחרת הזוכה ספרד.

=== מלך השערים ===
ארבעה שערים
* ג'אנלוקה ויאלי

שלושה שערים
* אלוי אולאיה
* יוזף סקרש

שני שערים
* צ'יקי בגיריסטיין
* אאוחניו בוסטיניורי
* קלמן קובאקס
* רוברטו פרננדס
* ויקטור דייגו

==קישורים חיצוניים==
* [http://www.uefa.com/under21/season=1986/index.html דף הטורניר] באתר הרשמי של אופ"א

קטגוריה:אליפויות אירופה בכדורגל עד גיל 21
קטגוריה:תחרויות כדורגל ב-1986
טויוטה מגה קרוזר

טויוטה מגה קרוזר (ביפנית: トヨタ・メガクルーザー, באנגלית: Toyota Mega Cruiser) הוא רכב שטח המוגדר SUV, בעל הנעה כפולה 4x4, המיוצר על ידי יצרן כלי הרכב היפני טויוטה אשר יוצר בין השנים 1995–2002 ביפן.

==מאפיינים: "טויוטה מגה קרוזר"==

* 4 דלתות צד + דלת אחורית (גרסה סגורה).
* 2 שורות מושבים, 6 נוסעים (דגם גרסה אזרחית).
* מנוע קדמי.
* מנוע טורבו-דיזל.
* סוג הנעה: 4x4 קבועה.
* מתלים - 4 גלגלים עצמאיים, עצם עצה כפולה.
* בלמים: 4 דיסקים מאווררים במשטח.
* קיבולת מכל דלק - 108 ליטר.
* צמיגים: 37x 12,50 R 17,5-8.
* מרווח גחון - 42 מ"מ.
* זווית גישה - 49°.
* זווית יציאה (נטישה) - 45°.
* זווית פתיחה (Angle of breakover) - 33°.
===דגמים===
* "BXD20" - גרסה אזרחית.
* "BXD10" - מספר גרסאות צבאיות.

==גרסאות צבאיות==
דגמי "טויוטה מגה קרוזר" בגרסה "BXD10" נרכשו על ידי כוחות ההגנה של יפן כנושא טילים קרקע-אוויר, נושא טילים נגד טנקים, כגורר מרגמות ולמשימות צבאיות אחרות כגון תובלה.

בנוסף משרתים דגמים של "טויוטה מגה קרוזר" בחיל האוויר של יפן הקרוי כוח ההגנה העצמית האווירי של יפן.

==גלריה==
<gallery mode="packed" heights="120">
קובץ:Toyota Mega Cruiser.jpg | "טויוטה מגה קרוזר"
קובץ:JGSDF Koukidousha (TOYOTA) 8.jpg | "טויוטה מגה קרוזר" - מבט ללוח מחוונים
קובץ:JGSDF Koukidousha (TOYOTA) 7.jpg | "טויוטה מגה קרוזר", גרסת תובלה - מבט לפנים הרכב
קובץ:JASDF Toyota Mega Cruiser(45-5909) left rear view at Hamamatsu Air Base October 20, 2019 01.jpg| "טויוטה מגה קרוזר" (צולם בבסיס חיל האוויר היפני "Hamamatsu Air Base" ) בפיקוד כוח ההגנה העצמית האווירי של יפן
קובץ:JASDF Toyota Mega Cruiser(45-5910) left front view at Hamamatsu Air Base October 20, 2019 02.jpg| "טויוטה מגה קרוזר"
קובץ:JASDF Toyota Mega Cruiser(45-5910) right front view at Hamamatsu Air Base October 20, 2019.jpg| "טויוטה מגה קרוזר"
קובץ:JASDF Toyota Mega Cruiser(45-5909) left rear view at Hamamatsu Air Base October 20, 2019 02.jpg| "טויוטה מגה קרוזר"
קובץ:JASDF Toyota Mega Cruiser(45-5910) left side view at Hamamatsu Air Base October 20, 2019.jpg | "טויוטה מגה קרוזר"
קובץ:JGSDF Toyota Mega Cruiser with anti tank missiles.jpg | "טויוטה מגה קרוזר" - נושא טילים נגד טנקים
קובץ:JGSDF 120mm mortar RT.JPG | "טויוטה מגה קרוזר" גורר ראש מרגמה כבד
קובץ:JGSDF Koukidousha (TOYOTA) 9.jpg | "טויוטה מגה קרוזר"
קובץ:Toyota High Mobility Vehicle Full Body.jpg| "טויוטה מגה קרוזר"
</gallery>

==ראו גם==
* טויוטה לנד קרוזר

==קישורים חיצוניים==

* 
* 

==הערות שוליים==

מגה קרוזר
קטגוריה:רכבי שטח ופנאי גדולים
קטגוריה:SUV
קטגוריה:דגמי מכוניות שהושקו ב-1995
קטגוריה:כלי רכב יפניים
קטגוריה:כלי רכב צבאיים
משחק ירי בגוף שלישי

טקסט=
משחק ירי בגוף שלישי (באנגלית: Third-person shooter, או בקיצור TPS) הוא תת-ז'אנר של משחקי הפעולה בו השחקן נע בו בעולם תלת-ממדי, כאשר הוא רואה את דמות השחקן לנגד עיניו, ומתמקד בעיקר בקרבות ירי על ידי שימוש בנשק חם. בניגוד למקביליהם, משחקי הירי בגוף ראשון (FPS), השחקן לא רואה את עולם המשחק דרך "עיניה" של דמות המשחק אלא משקיף עליה ממבט על או במבט מן הצד, כמו מבעד למצלמה הממוקמת מעל (או בצד) השחקן.

==תכונות==
משחקי הירי בגוף שלישי עלו לגדולה בשנים האחרונות בעיקר בזכות קונסולות המשחק. ברבים מן המשחקים האלו משולבים, בנוסף לאלמנטי הירי שמאפיינים את משחקי ה-FPS, גם אלמנטים של טיפוס וקפיצה שלרוב מאפיינים משחקי חידות או פלטפורמה. בקונסולות, משחקים כאלו כמעט תמיד יכללו מערכות עזר לכיוון על אויבים (Aim assist) כיוון שלעיתים השליטה והכיוון דרך מצלמת גוף שלישי יהיו קשים מדי דרך מרבית בקרי השליטה (קונטרולרים) של הקונסולות הנפוצות. לאחרונה יש מגמה בתעשיית משחקי המחשב להוסיף מצב גוף ראשון למשחקי גוף שלישי, כדי להקל על שחקנים במשימות שמצריכות כיוון מדויק יותר על מטרות, או על מציאת אלמנטים שלא ניתן לראותם בדרך כלל דרך מצלמת הגוף שלישי.

השינוי בפרספקטיבת הראייה של הדמות מוביל למצב שהשחקן, לרוב, יכול להסתכל על סביבתו בצורה רחבה ובהירה יותר מאשר במשחקי גוף ראשון. הדבר מאפשר לשחקן לתכנן טקטיקות משחק בצורה יותר טובה, או לנווט ביתר קלות במקומות צרים, ומפתחי משחקים מנצלים זאת כדי לפתח משחקים ששמים דגש על טקטיקה ולא רק על אקשן טהור. דוגמה בולטת לכך היא סדרת משחקי Gears of War מבית אפיק גיימס. כמו כן, משחקי ירי בגוף שלישי לעיתים מפצים על טווח הראייה הרחב מדי של השחקן על ידי עיצוב סביבות פתוחות ומרווחות יותר מאשר הסביבות בהן מתנהלים משחקי ירי בגוף ראשון.

בשנים האחרונות הגבול בין משחקי ירי "טהורים" לבין משחקי פעולה-הרפתקאות (Action-adventure game) הופך להיות דק יותר ויותר, עד כדי כך שקשה לשייך משחקים מסוימים לז'אנר מסוים ולרוב מעדיפים לשווק אותו כשייך לשילוב של שני הז'אנרים האלו. במשחקים אלו יהיו תכונות רבות שלא אפיינו משחקי ירי "טהורים": קרבות פנים אל פנים (בידיים ריקות או נשק קר), נהיגה, פעלולים וכדומה. קבוצה מסוימת של משחקים שכאלו הם משחקים שנקראים באופן לא רשמי בשם "GTA Clones" , על שם סדרת המשחקים Grand Theft Auto שמשחקיה, החל מהמשחק השלישי, נטו יותר לכיוון מגמה זו. בין משחקים כאלו נמנים, לדוגמה, סדרת Max Payne (חלק מהמשחקים בסדרה פותחו גם הם על ידי רוקסטאר גיימס, המפתחת של סדרת Grand Theft Auto), סדרת Mafia, סדרת Just Cause, סדרת Saints Row, שני המשחקים בסדרת Watch Dogs ועוד.

==משחקי וידאו בולטים בז'אנר==
{|
| valign = top |
* טומב ריידר – 1996–2018
* Heavy Metal: F.A.K.K. 2 – 2000
* MDK (Murder, Death, Kill) – 1997
* Cabal – 1988
* מקס פיין - 2001–2012
* Grand Theft Auto (מהמשחק השלישי והלאה) – 2001–2015
* SOCOM U.S. Navy SEALs – 2002
* Resident Evil (חלק מהמשחקים) – 1996–2019
* Red Dead – 2004–2018
* Gears of War – 2006–2019
* היטמן – 2000–2021
| valign = top |
* אמריקן מק'גי אליס – 2000
* Sniper Elite – 2005–2017
* GunZ - 2006
* Uncharted – 2007–2017
* Mass Effect - 2007–2017
* Warframe – 2013
* Tom Clancy's The Division – 2013
* PUBG: Battlegrounds – 2017
* פורטנייט – 2017
* Splatoon 2 - 2017
* Spellbreak - 2020
|}
== ראו גם ==
* ערכים על משחקי ירי בגוף שלישי

==קישורים חיצוניים==

*
ירי בגוף שלישי
טבח פלייגודלה

טבח פַּלִייָגוֹדֵלָה הוא טבח שבוצע ב-15 באוקטובר 1992, במהלך מלחמת האזרחים בסרי לנקה, על ידי ארגון טיגריסי השחרור של טאמיל אילם, כנגד האוכלוסייה המוסלמית ברובה שהתגוררה בכפר פלייאגודלה השוכן באזור הגבול הצפוני של סרי לנקה. היה זה טבח האזרחים הגדול ביותר שבוצע על ידי הטיגריסים הטמילים עד לאותה העת. קיימים חילוקי דעות על מספר ההרוגים ועל מספר הלוחמים שהשתתפו בטבח. על פי עדי ראייה נרצחו בכפר כ-285 גברים, נשים וילדים, כשליש מאוכלוסיית הכפר, על ידי כ-1,000 תוקפים שהשתתפו בטבח, ואילו על פי נתונים של ממשלת סרי לנקה נרצחו כ-160 בני אדם על ידי כוח של כ-150 טמילים. כ-40 מהקורבנות היו סינהליים ואילו השאר היו מוסלמים. בין התוקפים נמנו גם נשים וילדים.

לטבח קדמה מתיחות שהלכה וגברה בין ארגון הטיגריסים הטמילים לבין הקהילה המוסלמית בכפר, זאת על רקע דרישתם של הטיגריסים הטמילים מתושבי הכפר לשלם מיסים לארגון. תושבי הכפר ביקשו מהצבא הסרי לנקי הגנה מפני ניסיונות סחיטה שהופנו כלפיהם מצד הטיגריסים הטמילים, ועקב זאת סיפק הצבא הסרי לנקי לתושבים נשק ותחמושת לצורך הגנה עצמית. כשנה לפי הטבח, בספטמבר 1991, נהרגו 16 מתושבי הכפר במתקפה של הטיגריסים הטמילים, במהלכה נהרג גם אחד מהתוקפים.

הטבח החל ב-15 באוקטובר 1992 בשעה 4 בבוקר. לאחר שהרגו את 12 אנשי כוח האבטחה של הכפר, השליכו התוקפים הטמילים רימונים לתוך המסגדים והרגו כך כ-40 איש שהתחבאו במסגדים בהוראת כוח האבטחה. בנוסף לכך הרגו רבים נוספים באמצעות מצ'טות וירי רובים. התוקפים לא חסו על איש, ובמהלך התקיפה נהרגו גברים, נשים בהיריון וכ-44 ילדים. הטבח הופסק עם התערבותו של הצבא הסרי לנקי שהגיע לכפר בשעה 8 בבוקר בכוח שכלל מסוקים.

==הערות שוליים==

קטגוריה:פעולות טרור ב-1992
פלייגודלה
קטגוריה:פשע בסרי לנקה
פסגת סנט. ניקולס

פסגת סנט ניקולס או פסגת סנט ניקולאס (באנגלית: St. Nicholas Peak; מילולית: פסגת ניקולאוס הקדוש) היא פסגה בהרי הרוקי הקנדיים, על קו פרשת המים של אמריקה, על הגבול בין פרובינציית אלברטה ופרובינציית קולומביה הבריטית שבקנדה.

הפסגה ממוקמת על הגבול בין הפארק הלאומי באנף והפארק הלאומי יוהו.

גובהה של הפסגה 2,945 מטרים מעל פני הים.

להר צורת חרוט ומורדותיו תלולים.

== היסטוריה ==
=== מקור השם ===

שמו של ההר ניתן לו בשנת 1916, על ידי ארתור או. וילר (ׂArthur O. Wheeler), שאמר שההר דומה לסנטה קלאוס (ניקולאוס הקדוש) בשל צורתו החרוטית (הדומה לכובע שעל פי המסורת הנוצרית לובש סנטה קלאוס).

=== טיפוס על ההר ===

הראשונים שטיפסו לפסגת ההר היו: ג'י. מונרו ת'ורינגטון (J. Monroe Thorington), ו-פ. קאופמן (P. Kaufmann), בשנת 1930.

== לקריאה נוספת ==

<div class="mw-content-ltr">• Dave Birrell, [https://books.google.co.il/books?id=OaB-yf_MJXMC&pg=PA51&lpg=PA51&dq=%22St.+Nicholas+Peak%22&source=bl&ots=zN_y5Y5Hdq&sig=ACfU3U1RMnxy1BbbpnX6dOOHril0rfnjjw&hl=en&sa=X&ved=2ahUKEwiMoML10oHoAhXQzqQKHeZ8Auo4FBDoATAGegQICRAB#v=onepage&q=%22St.%20Nicholas%20Peak%22&f=false 50 Roadside Panoramas in the Canadian Rockies], P 51</div>

== קישורים חיצוניים ==

* [https://bivouac.com//MtnPg.asp?MtnId=4824 פסגת סנט ניקולס] באתר "אנציקלופדיית ההרים הקנדית"
* [http://www4.rncan.gc.ca/search-place-names/unique.php?id=JAYIO&output=xml פסגת סנט ניקולס] באתר ממשלת קנדה
* [http://www.peakfinder.com/peaks/1310 פסגת סנט ניקוס] באתר peakfinder
* [https://www.summitpost.org/st-nicholas-peak/168036 מידע למטפסים על פסגת סנט ניקולס] באתר summitpost
* [https://www.explor8ion.com/2006/02/11/olive-mount-st-nicholas-peak/ מידע למטפסים על ההר] באתר explor8ion
* [https://peakery.com/st-nicholas-peak-british-columbia/ מסלולי טיפוס על ההר] באתר peakery
* [http://www.soistheman.com/diary/page.php?id=mt-olive-st-nicholas מסלול ההליכה מהר אוליב להר סנט ניקולס]
* [https://www.mountain-forecast.com/peaks/St-Nicholas-Peak/forecasts/2970 תחזית מזג אוויר עדכנית (לפי גבהים) עבור פסגת סנט ניקולס]
* 

== הערות שוליים ==

סנט. ניקולאס
סנט. ניקולאס
סנט ניקולאס
סנט ניקולאס
הפיראט האדום

הפיראט האדום היא רשת צעצועים ישראלית. הרשת מונה 27 סניפים, נכון לשנת 2020.

==היסטוריה==
הרשת נוסדה על ידי ויקטור דלוה. בשנת 2010 רכשה את הרשת קבוצת פישמן (שהייתה אז הבעלים של טויס אר אס בישראל), תמורת כ-14 מיליון שקלים. בעת הרכישה עמד מחזור המכירות של הרשת על 90 עד 100 מיליון שקלים לשנה ב-13 סניפיה.

סניפי הרשת מופעלים באמצעות זכיינים.

מאיר כהן, הבעלים של סניף הפיראט האדום באור יהודה, הוא מבין האנשים הראשונים אשר הביאו את נגיף הקורונה לישראל לאחר שחזר מחופשה באיטליה בפברואר 2020<ref></ref>. 

==קישורים חיצוניים==
* 

==הערות שוליים==

קטגוריה:רשתות שיווק בישראל
קטגוריה:צעצועים
קטגוריה:פישמן רשתות
קטגוריה:ישראל: חברות שהוקמו ב-2010
לורן פלד

לורן פלד (נולד ב-18 במאי 1989) הוא זמר-יוצר ומפיק מוזיקלי ישראלי.

==ביוגרפיה==

פלד נולד בניו יורק וזמן קצר לאחר מכן, חזרה משפחתו להתגורר בישראל. פלד החל לכתוב ולהלחין שירים בגיל 13 אחרי שלמד לנגן בגיטרה. את שירותו הצבאי עשה בלהקת חיל החינוך כזמר ומפיק מוזיקלי. לאחר שירותו הצבאי, החל להלחין מוזיקה לפרסומות.

בשנת 2010 עבר לניו יורק ובמקביל החל לכתוב שירים לאמנים שונים בישראל.

בין השירים שהלחין לאמנים: "היא לא את", "פרחים במדבר" (אייל גולן), "הראשונה", "אם זאת מלחמה" (משה פרץ), "חבר של פעם" (ריטה), "הולך על מים" (מוקי), "חיה בתוכי" (שלומי שבת), "נושמת" (מאיה בוסקילה) ועוד.

בשנת 2018 חזר לישראל, הוחתם בחברת התקליטים הליקון.

סינגל הבכורה מאלבומו הראשון ״42 יום״ זכה להצלחה ונכנס לרשימת השירים המושמעים ביותר ברדיו לשנת 2018, כמו גם הסינגל השני שהוציא, "טיבט", שהגיע למקום השלישי במצעד השבועי של מדיה פורסט.

לאחר מכן, הוציא לאור פלד את הסינגלים "ללכת ממך", "תחלום תחלום" ו"לזאת שחמקה".

כל השירים נכתבו על ידי נעם חורב והולחנו והופקו על ידי פלד.

בדצמבר 2019 הוציא לאור פלד את המיני-אלבום "42 יום", הכולל את כל הסינגלים שהוציא עד היום, כולל גרסת לייב מיוחדת לשיר "42 יום".

בינואר 2020 השיק פלד סיבוב הופעות ארצי חדש הכולל את כל יצירותיו, ככותב, מלחין וכמבצע.

באפריל 2020 פלד הוציא את השיר הראשון מתוך האלבום הבא שלו שנקרא "הסוף המושלם" שנכתב בתקופת הקורונה.

ביוני 2020 פלד הוציא שיר נוסף בשם "וואו" שכתב נעם חורב.

ב-3 באוגוסט 2023 יצא הסינגל "סוסי פרא".

ב-5 בפברואר 2024, במהלך מלחמת חרבות ברזל, יצא השיר "מחר זה ייגמר", שיתוף פעולה של פלד ונועם חורב, שמציג בטקסט את המציאות הישראלית הקשה - בין סבבי לחימה, למבצעים צבאיים ולמלחמות שבה נופלים רבים, על ציר הזמן ממלחמת המפרץ ועד לאירועי ה-7 באוקטובר ומלחמת חרבות ברזל. בקליפ שיצא לשיר מופיעים לצד פלד וחורב גם נשים, בנות משפחות חטופים ובנות משפחות שכולות, ובהן: איריס חיים, אימו של יותם חיים, שנורה בשוגג ברצועת עזה בידי חיילי צה"ל, מרים פרץ, ששני בניה, אוריאל ואלירז פרץ, נהרגו בדרום לבנון ובעזה, ועמית פרקש, שאיבדה את אחיה, סרן תם פרקש, בהתרסקות מסוק במלחמת לבנון השנייה. ב-4 ביולי של אותה השנה פלד השיק שיר חדש בשם "עונת הלבד", אותו כתב, הלחין והפיק בעצמו.<ref></ref>

==חיים אישים==
פלד נשוי למאיה שואף ומתגורר במושב מגשימים.

==קישורים חיצוניים==
 

==הערות שוליים==

קטגוריה:ישראלים ילידי ארצות הברית
קטגוריה:מגשימים: אישים
קטגוריה:זמרים-יוצרים ישראלים
קטגוריה:מפיקים מוזיקליים ישראלים
קטגוריה:חברי להקת חיל החינוך
קטגוריה:ישראלים שנולדו ב-1989
נועם בנאי

נועם בנאי (נולד ב-14 בנובמבר 1991) הוא זמר-יוצר ישראלי. בנם של הזמר מאיר בנאי ושל ענת בנאי.

==ביוגרפיה==
גדל במושב טל שחר. בן למאיר בנאי, ולאם תרפיסטית באמנות. כשהיה בן 10 התגרשו הוריו, והוא עבר לגור עם אמו בתל אביב. שנים אחדות לאחר מכן חזר אביו בתשובה, מה שקרב גם אותו ליהדות ולאמונה.

בנעוריו למד במשך כמה שנים תופים, פסנתר וגיטרה במסגרות שונות. ב-2009 התגייס לצה"ל, ושירת כלוחם בצוות תצפיות ביחידה מסווגת.

ב-2012 לאחר שחרורו מצה"ל, עבר קורס משחק, והחל ללמוד פיתוח קול אצל רחל הוכמן. ב-2013 טס להודו, שם כתב את רוב חומרי האלבום הראשון שיצא מאוחר יותר. לאחר שובו לישראל, חתם בחברת התקליטים NMC, ובנובמבר 2015 הוציא את הסינגל הראשון שלו "עץ אלון".

בשנת 2016 הוציא בנאי לאור שלושה סינגלים נוספים: "קטנים", "תל אביבית" ו"זה יבוא" - שהפך לשיר הנושא במיני אלבום הבכורה שיצא לאור בשנת 2017, גם הוא בשם "זה יבוא", שאת חומריו כתב והלחין.

בינואר 2017 נפטר אביו מאיר בנאי ממחלת הסרטן. באותה שנה הוציא בנאי שני שירים חדשים "לחזור לאותה נקודה" ו"זכרונות", ויצא לסיבוב הופעות עם הלהקה של אביו. באותה שנה השתתף בפסטיבל יערות מנשה ובפסטיבל הפסנתר.
בינואר 2018 לקח חלק במחווה לאביו מאיר, שיזם נועם יחד עם משפחתו, לצד אומנים שעבדו עם אביו כגון: מתי כספי, ארקדי דוכין, יזהר אשדות, שלומי שבת ועוד. במהלך אותה שנה הוציא לאור בנאי שלושה סינגלים "טיול אחרי צבא", "רעידת אדמה", ו"להרפות", והוציא לאור את אלבומו (EP) השני "להרפות" שאת שיריו כתב והלחין, ושהפיק מוזיקלית פטריק סבג.

בנובמבר 2018 השתתף בפרויקט "צמאה" ונכלל באלבום החמישי של הפרויקט לצד עמיר בניון, רמי קליינשטיין, שולי רנד, אברהם פריד, עקיבא תורג'מן ועוד.

ביולי 2020, הוציא נועם סינגל בשם "אהבה זה לא מספיק".

בנובמבר 2020 הוציא סינגל יחד עם אהוד בנאי, לזכרו של אביו בשם: "אף פעם לא לבד".

בדצמבר 2020, הוציא נועם קאבר יחד עם לאה שבת לשיר "מה אעשה" במסגרת פרויקט "צו השעה" למען המוזיקה הישראלית.

במרץ 2021 הוציא סינגל בשם "בסוף זה תמיד שמח", בהפקתו המוזיקלית של סתיו בגר.

ביולי 2021 השתתף כמועמד בעונה השמינית של התוכנית "הכוכב הבא" אך החליט לפרוש בסוף שלב האודישנים ולהמשיך בדרכו העצמאית.

בנובמבר 2021 שיתף ברשתות החברתיות כי נולד לו ולאשתו יעלי תינוק ראשון וכי החליטו לקרוא לו דויד מאיר בנאי על שם אביו מאיר בנאי.

במרץ 2022 הוציא את האלבום המלא הראשון שלו "אף פעם לא לבד".

ב-31 במרץ 2024 יצא לאור אלבומו השני, "השמש לא שוקעת".

==דיסקוגרפיה==
=== אלבומי אולפן ===

=== מיני-אלבומים ===

=== סינגלים ===

== אילן יוחסין ==

==קישורים חיצוניים==

*
* 
* 
* נדב גדליה, [http://www.olam-katan.co.il/כתבות/item/4204-בדרכי-נועם/4204-בדרכי-נועם בדרכי נועם], באתר עולם קטן
* 
* 

קטגוריה:זמרים-יוצרים ישראלים
נועם
קטגוריה:מתמודדי הכוכב הבא
קטגוריה:ישראלים שנולדו ב-1991
קטגוריה:מועצה אזורית מטה יהודה: אישים
קטגוריה:אנשי המושב
קטגוריה:אמנים ישראלים שחזרו בתשובה
מעיל (ספר תורה)

ספרי תורה עטופים במעילים
מעיל הוא הכינוי הרווח לבגד שבו עוטפים האשכנזים את ספרי התורה.

==מטפחות הספרים בעת העתיקה==
נוהג עטיפת ספרי המקרא במטפחות כבר היה נהוג בעת העתיקה, והן היו מכונות "מטפחות ספרים". על המטפחות היו נוהגים לרקום ציורים ליופי, ולתלות פעמונים.

==מעיל ספרי התורה בהלכה==
מעיל ספר תורה שבלה, נוהגים בו קדושה וגונזים אותו. ניתן לעשות ממנו תכריכים למת מצווה ולגונזה בצורה זו.

אין לכבס את המעיל במי רגליים מפני הכבוד.

מפני הכלל התלמודי "מעלין בקודש ואין מורידין" ניתן לעטוף ספרי תורה במטפחות של ספרי נביאים, אבל אסור לעטוף ספרי נביאים במטפחות של ספרי תורה.
==ראו גם==
*עצי חיים
==הערות שוליים==

קטגוריה:ספר תורה
Tears Getting Sober

Tears Getting Sober (בעברית: דמעות מפכחות) הוא שיר באנגלית שנכתב והולחן על ידי ויקטוריה גאורגייבה, בוריסלאב מילאנוב, לוקאס אוסקר, קורנליה וייבולס, ובוצע על ידי ויקטוריה גאורגייבה. ב-4 במרץ 2020 נחשף כי השיר זכה בהליך הבחירה הלאומי הבולגרי, ונבחר לייצג את המדינה באירוויזיון 2020 ברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020.

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אירוויזיון 2020
קטגוריה:שירי בולגריה באירוויזיון
קטגוריה:שירים באנגלית
קטגוריה:שירים על בכי
ג'ין האס

יוג'ין (ג'ין) פרנסיס האס (באנגלית: Eugene "Gene" Francis Haas, נולד ב-12 בנובמבר 1952) הוא המייסד, הנשיא ומחזיק המניות של חברת "האס אוטומציה" המייצרת מכונות CNC לעיבוד שבבי. האס מעורב בפעילות בענף הספורט המוטורי ומחזיק בבעלותו את קבוצת סטיוארט-האס רייסינג המתחרה באליפות הנאסקאר ואת קבוצת האס המתחרה באליפות הפורמולה 1.

==האס אוטומציה==
בשנת 1975 סיים האס את לימודי התואר הראשון בחשבונאות ומימון באוניברסיטת המדינה של קליפורניה<ref></ref>. לאחר סיום הלימודים התקשה למצוא עבודה בתחום שבו השכר גבוה מהשכר שהרוויח במהלך עבודתו בסדנה במהלך הקיץ, ולכן המשיך לעבוד כמפעיל מכונה ותכנת CNC. בשנת 1978 פתח את חברת "Pro-turn Engineering", שבה העסיק, בנוסף אליו, שני עובדים. בשנת 1980 הבחין כי לעובדים לוקח זמן רב למקם את הכלים במכונה באופן ידני. האס חשב שבנייה של ראש חלוקה הפועל עם מנוע חשמלי ייעל את העבודה בסדנה. הוא בנה כמה מכונות לשימושו ולשימוש עסקים נוספים.

בשנת 1983 הציג את המכונה שבנה בתערוכת WESTEC. לאחר שקיבל תגובות חיוביות רבות הקים את חברת "האס אוטומציה". המוצר המסחרי הראשון של החברה, HBI-5C, נמכר היטב בשל האפשרות לתכנתו בקלות ובזכות מחירו הנמוך יחסית. בשנת 1986 רשם פטנט על ההמצאה. 

בשנת 1988 החל לייצר מרכזי עיבוד CNC שלמים במחיר שהיה נמוך משמעותית יחסית למתחרים. עם הזמן הפכו המכונות מתוצרת החברה לפופולריות בשל פשטות התפעול, המחיר הנוח והיכולת לבצע התאמות בקלות יחסית על ידי המפעילים.

בשנת 1997, מכיוון שהמבנים בצ'טוורת' כבר לא התאימו לגודל החברה, העביר האס את המפעלים למיקום חדש באוקסנארד, קליפורניה. המפעלים החדשים נבנו על שטח כולל של 39 אלף מטר מרובע. בשנת 2005 הוגדל שטחם ל-93 אלף מטר מרובע.

==ספורט מוטורי==
===נאסקאר===
בשנת 2002 הקים האס קבוצת מרוצים חדשה בשם "האס CNC ריסינג" שלקחה חלק במרוצי הנאסקאר. באותה השנה השתתפה הקבוצה בשלושה מרוצים בלבד. שנה לאחר מכן השתתפה הקבוצה באופן מלא, תוך שהיא מחליפה כמה נהגים במהלך העונה. בשנת 2004 השיג ג'ייסון לפלר את הניצחון הראשון עבור הקבוצה. 

לקראת עונת 2009<ref name="SHR">[http://www.racewayreport.com/news/stewart_haas_racing.html Tony Stewart to partner with Haas Racing in 2009]</ref> הכריז האס על שיתוף פעולה עם נהג המרוצים טוני סטיוארט. על פי ההסכם סטיוארט יתחרה עבור הקבוצה ובתמורה יקבל 50% ממניות החברה. בעונתו הראשונה השיג סטיוארט ארבעה ניצחונות ובסיומה דורג במקום השישי בדירוג הכולל. בשנת 2011 ניצח את אליפות הספרינט קאפ לאחר שניצח חמישה מתוך עשרת המרוצים.

===פורמולה 1===
בינואר 2014 אישר האס כי הגיע להסכמה עם הפדרציה הבינלאומית לרכב (FIA) על הצטרפות לאליפות הפורמולה 1 החל משנת 2015 או 2016. שלושה חודשים לאחר מכן אישר האס את קבלת הרישוי לקבוצה. בדצמבר של אותה שנה רכש האס את הנכסים של קבוצת מרוסיה שפשטה את הרגל. בעונת 2016<ref></ref><ref></ref> ערכה הקבוצה את הופעת הבכורה שלה באליפות.

==קישורים חיצוניים==

==הערות שוליים==

קטגוריה:אנשי עסקים אמריקאים
קטגוריה:פורמולה 1: בעלי קבוצות
קטגוריה:בוגרי אוניברסיטת המדינה של קליפורניה בנורת'רידג'
קטגוריה:אמריקאים שנולדו ב-1952
סיריל האריס

סיריל קיצ'נר האריס (19 בספטמבר 1936 - 13 בספטמבר 2005) היה הרב הראשי של "התאחדות בתי הכנסת האורתודוקסים של דרום אפריקה" משנת 1987 עד 2004.

==ביוגרפיה==
האריס נולד בגלאזגו, סקוטלנד. במהלך כהונתו כרב הראשי, הוא בלט בתמיכתו בדמוקרטיה מלאה בשנות האפרטהייד של דרום אפריקה. האריס נאם בטקס ההשבעה של נלסון מנדלה לתפקיד הנשיא בשנת 1994, וגם נתן ברכה בחתונתו של מנדלה לגראזה מאכל בשנת 1998. מנדלה התייחס לעיתים קרובות להריס כ"רב שלי". למד ב-Jews' College ושירת כרב בקהילות בפרברי לומדון בקנטון ואדג'וור ולבסוף בסנט ג'ונס ווד משנת 1979. בשנים 1966 - 1971 שימש האריס כרב הבכיר בצבא הבריטי. לפני פרישתו של הרב הראשי הבריטי עמנואל יעקובוביץ ב-1991, הועלה האריס כממשיך דרכו. בסופו של דבר מונה הרב יונתן זקס לתפקיד.

בעת שכיהן כרב הראשי של דרום אפריקה היה אחד ממייסדי הארגון היהודי הדרום אפריקאי "אפריקה תיקון", בעקבות ביקור בבית ספר יסודי לשחורים, יחד עם קבוצת עובדים סוציאליים וקהילתיים יהודים, האריס סיפר בריאיון לעיתון הארץ: , הארגון הוקם כדי לספק שירותים לשחורים מוכי העוני ומעניק להם שירותי חינוך, שירותי תמיכה משפחתית, שירותי בריאות ראשוניים ושירותי מזון.

בשנת 1995 ייצג את הקהילה היהודית בפני ועדת האמת והפיוס, ועדת חקירה ממלכתית שהוקמה על ידי ממשלת דרום אפריקה לאחר סיום משטר האפרטהייד. סיריל אמר בהופעתו בפני הוועדה:.

זכה בפרס ירושלים בשנת 2003.

האריס נפטר בהרמנוס, הכף המערבי בדרום אפריקה, בן 68, ונקבר בישראל.

==חיים אישיים==
היה נשוי לאן, עורכת דין במקצוע והיה אב לשני בנים.

==קישורים חיצוניים==
* [https://afrikatikkun.org/ אתר ארגון "אפריקה תיקון" שהריס הקים]
* 

==הערות שוליים==

קטגוריה:אישים שהועלו לקבורה בארץ ישראל
קטגוריה:זוכי פרס ירושלים
קטגוריה:רבנים דרום אפריקאים
קטגוריה:לונדון: רבנים
קטגוריה:רבנים צבאיים בריטים
קטגוריה:רבנים ראשיים
קטגוריה:בוגרי בית הספר ללימודי יהדות של לונדון
קטגוריה:דרום אפריקאים שנולדו ב-1936
קטגוריה:נפטרים ב-2005
האמר HX

האמר HX (באנגלית: Hummer HX, קרוי גם: האמר H4) הוא דגם של מכונית קונספט מהמותג האמר המוגדר רכב שטח בתצורת SUV, בעל הנעה כפולה 4x4, שהוצג על ידי יצרן כלי הרכב האמריקאי ג'נרל מוטורס בתערוכת הרכב של דטרויט בשנת 2008.

=="האמר HX"==

* 2 דלתות צד + דלת אחורית.
* 4 נוסעים.
* מנוע קדמי - 6 ליטר.
* מנוע בנזין.
* סוג הנעה: הנעה כפולה 4x4.
* צבע הזית המט החיצוני של החוץ הוחל גם על הלוחות המכוסים ברזל מתכת. הרצפה נבנתה מחומר גומי.
* המושבים האחוריים נשלפים כדי לאפשר מקום מטען.
* הקונסולה (מעמד) כללה תא לטלפונים ולנגני MP3 ללא רדיו קונבנציונלי, רק רמקולים משולבים ומחבר לנגנים דיגיטליים או מכשירים דומים.

==גלריה==
<gallery mode="packed" heights="150">
קובץ:Hummer HX Concept - Flickr - Alan D.jpg| "האמר HX" 
קובץ:Hummer HX Concept - Flickr - Alan D (1).jpg| "האמר HX" 
קובץ:DSC00109 (2727142963).jpg| "האמר HX" 
קובץ:Hummer HX Concept North American International Auto Show Detroit 2008 192 N (2224636477).jpg| "האמר HX" 
</gallery>

==ראו גם==
* האמר

==קישורים חיצוניים==

* 
* 
* 

==הערות שוליים==

קטגוריה:מכוניות קונספט
קטגוריה:רכבי שטח ופנאי גדולים
קטגוריה:SUV
קטגוריה:דגמי מכוניות שהושקו ב-2008
קטגוריה:מותגי רכב
Répondez-moi

Répondez-moi (בעברית: ענה לי) הוא שיר בצרפתית, שנכתב והולחן על ידי אליז אוסוולד, קסבייה מישל, גיון מוהארמיי, ז'רון סווינן, ובוצע על ידי גיונס טירס. ב-4 במרץ 2020 נחשף כי השיר זכה בהליך הבחירה הלאומי השווייצרי, ונבחר לייצג את המדינה באירוויזיון 2020 ברוטרדם, הולנד. ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-2021, רשות השידור השווייצרית אישרה כי גיונס טירס ימשיך וייצג את שווייץ באירוויזיון 2021, עם השיר "Tout l'univers".

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אירוויזיון 2020
קטגוריה:שירי שווייץ באירוויזיון
קטגוריה:שירים בצרפתית
סאבלט (סרט)

סאבלט הוא סרט קולנוע ישראלי משנת 2020 בכיכובם של ג'ון בנג'מין היקי וניב ניסים בבימויו של איתן פוקס על פי תסריט שכתב יחד עם איתי סגל.

הקרנת הבכורה העולמית הייתה אמורה להתקיים ב-15 באפריל 2020, בפסטיבל הסרטים טרייבקה שבניו יורק. עקב מגפת הקורונה הקרנת הבכורה הייתה בסופו של דבר ב-8 בנובמבר 2020 כאשר הוקרן הסרט בפסטיבל לקולנוע יהודי בפילדלפיה, בו זכה הסרט בפרס הסרט העלילתי באורך מלא הטוב ביותר.

בפסטיבל הקולנוע ירושלים, שנערך בתאריכים 10–20 בדצמבר 2020, הסרט "סאבלט" הוקרן כסרט הפתיחה של הפסטיבל.

==תקציר העלילה==
מייקל (ג'ון בנג'מין היקי) הוא עיתונאי וסופר אמריקאי והומוסקסואל נשוי בן 55, המסקר את תחום התיירות בערים הגדולות בעולם עבור הניו יורק טיימס, המגיע לתל אביב לחמישה ימים בלבד ומסבלט חדר בדירה בדרום העיר, בה מתגורר תומר (ניב ניסים), קולנוען צעיר ומקומי, היוצר סרטי אימה אירוטיים בהשתתפות חבריו דריה (ליהי קורנובסקי) וגיא (עמרי לוקאס). לאחר שמייקל מגלה כי תומר מסבלט את דירתו בשל מצוקה כלכלית, הוא מזמין אותו להישאר בדירה ולשמש לו כמדריך טיולים לתל אביב. לאחר מספר ימים, בהם השניים מתיידדים, הם נוסעים לבקר את מלכה (מיקי קם), אמו של תומר, בקיבוץ בו נולד וגדל. במהלך ארוחת ערב משותפת, מייקל מספר להם שחצי שנה קודם לכן, הליך פונדקאות בו החל עם בן-זוגו דייוויד (פיטר ספירס) הסתיים בלידה שקטה של התינוקת, וכעת הוא מרגיש שהוא ודייוויד כבר מבוגרים מדי מכדי להפוך להורים.

==שחקנים ודמויות==
{| class="wikitable"
! שם השחקן/ית !! שם הדמות !! אודות הדמות
|-
| ג'ון בנג'מין היקי || מייקל ||
|-
| ניב ניסים || תומר ||
|-
|ליהי קורנובסקי ||דריה || חברה של תומר
|-
| מיקי קם || מלכה || אמא של תומר
|-
| פיטר ספירס || דייוויד || הבעל של מייקל
|-
|תמיר גינזבורג || קובי || סטוץ שתומר מזמין לביתו
|-
| עמרי לוקאס || גיא || חבר של תומר
|-
| תמר חנה שטיירמן || || אמא על החוף 
|-
| שי פרדו || || מוכר בחנות אופניים
|-
| עדי בוטרוס || || רקדן
|-
| דיה קדם || || קופאית במאפיה
|-
| אבי עזריה || || נהג מונית
|-
| חיים עזריה || || מלצר
|-
| לי מסיקה || || מלצרית
|-
| דנה הרמן || || אמא בשדה התעופה
|-
| נדב הרמן-טרצ'יצקי || || ילד בשדה התעופה
|-
| בר חדד || || חברה של תומר
|-
| טל וניג || || חבר של תומר
|}

==תגובות וביקורות==
דייוויד רוני, מההוליווד ריפורטר, כתב: "איתן פוקס מספר ברגישות, באיפוק ובחושניות רוחשת סיפור חוצה דורות של התעוררות רגשית". יעל שוב ממגזין Time Out כתבה כי הסרט "זורם די בנעימים, ויכול להיות שצופים זרים אכן ימצאו בו עניין אנתרופולוגי מסוים, אבל הוא מסתיים בלי להשאיר עקבות". נתנאל שלומוביץ כתב כי "במקום אמירה משמעותית, "סאבלט" מתרפק על העבר ומספק נרטיב שמרני וזהיר, שמתאמץ לא להכעיס אף אחד".

==קישורים חיצוניים==

* 
* 

==הערות שוליים==

קטגוריה:סרטי איתן פוקס
קטגוריה:סרטי להט"ב משנות ה-2020
קטגוריה:סרטי דרמה ישראליים
קטגוריה:סרטי להט"ב ישראליים
מרבה גלנטר

מרבה גלנטר (בצרפתית: Mareva Galanter; נולדה ב-4 בפברואר 1979) היא שחקנית, זמרת ודוגמנית צרפתייה, מחזיקה בתואר מיס צרפת לשנת 1999. 

== ביוגרפיה ==
גלנטר נולדה בפפאטה לאם ילידת טהיטי ואב ממוצא רוסי ורומני, יש לה שלושה אחים.

בגיל צעיר החלה לעסוק בדוגמנות ודגמנה במספר מקומות באירופה.

ב-1998 זכתה לראשונה בתחרות יופי, לאחר מכן נבחרה ל"מיס טהיטי", מה שהוביל אותה להשתתף בתחרות מיס צרפת, שם זכתה במקום הראשון.

היא השתתפה בתחרות הבינלאומית של מיס תבל 1999.

בנוסף היא הייתה מספר פעמים שופטת בתחרות מיס צרפת.

כזמרת היא עבדה עם חברת התקליטים וורנר מיוזיק גרופ, היא הוציאה את הסינגל "Miss U" ובנוסף הוציאה שני אלבומים.

ב-2002 הופיעה בסרט הספורט "3 zéros".

ב-2003 שיחקה בסרט "Les Gaous" העוסק בבחור מדרום צרפת המתאהב בבחורה מפריז ונקלע להרפתקה בעקבות כך.

ב-2006 גילמה כתבת טלוויזיה בסרט הפנתר הוורוד. הייתה שופטת בתחרות מיס צרפת 2010.

ב-2011 נסעה לדטרויט על מנת לעבוד שם עם מפיק מוזיקלי והקליטה באולפן שלו מספר שירים.

בשנה זו הנחתה בטלוויזיה את התוכנית "Passage au vert" העוסקת באקולוגיה.

היא הייתה אחת מצמד הפרשנים של צרפת עבור שני חצאי הגמר של אירוויזיון 2015.

ב-2016 דיבבה בצרפתית את דמותה של סינה בסרט מואנה.

ב-2015 ילדה בת.

==קישורים חיצוניים==

* 

קטגוריה:זוכות מיס צרפת
קטגוריה:משתתפות בתחרות מיס תבל 1999
קטגוריה:שחקניות קולנוע וטלוויזיה צרפתיות
קטגוריה:שחקני קולנוע וטלוויזיה צרפתים
קטגוריה:זמרות צרפתיות
קטגוריה:זמרים צרפתים
קטגוריה:דוגמניות צרפתיות
קטגוריה:צרפתים ממוצא יהודי-רומני
קטגוריה:צרפתים ממוצא רוסי
קטגוריה:צרפתיות שנולדו ב-1979
קטגוריה:צרפתים שנולדו ב-1979
מיס צרפת 2010

מיס צרפת 2010 היא תחרות מיס צרפת ה-63 במספר.

בתחרות לקחו חלק 37 מועמדות, כל המועמדות נסעו למרטיניק עבור צילומי דוגמנות וראיונות.

התחרות נערכה באולם קונצרטים בניס, לראשונה מאז 1987 הזוכה בתחרות נבחרה על ידי הצבעת הצופים, זאת לאחר ששופטי התחרות בחרו את העולות לחצי הגמר ולגמר.

בערב התחרות הופיע רובי ויליאמס.

בתחרות זכתה מליקה מנארד מנורמנדי.

==תוצאות==
===מיקום===
{| class="wikitable" border="1"
|-
! תואר
! זוכה
|-
|מיס צרפת 2010
|
*נורמנדי – מליקה מנארד
|-
|סגנית ראשונה
|
* רון-אלפ – וירג'י דינאוד
|-
|סגנית שנייה
|
* ברטאן – מלאני קרייניו
|-
|סגנית שלישית
|
* פרובאנס – אמילי קורבי
|-
|סגנית רביעית
|
* קווארסי – נטלי אמפל
|-
|}

==השופטים==
* אריאל דומבסל
* מרבה גלנטר
* ז'אן-פול גוטייה

==קישורים חיצוניים==
* [http://lucire.com/insider/20091205/miss-normandie-malika-menard-crowned-miss-france-2010/ כתבה על הזכייה]

קטגוריה:מיס צרפת
קטגוריה:תחרויות יופי ב-2010
קטגוריה:ניס
קטגוריה:2009 בצרפת
קטגוריה:2010 בצרפת
גיונס טירס

גיון מוהארמיי (; נולד ב-29 ביוני 1998) הוא זמר שווייצרי הידוע בעיקר בשם הבמה גיונס טירס. גיונס טירס נבחר לייצג את שווייץ באירוויזיון 2020 עם שירו Répondez Moi. הוא ייצג את שווייץ בשנת 2021 עם השיר Tout l'univers, אשר הגיע למקום השלישי בתחרות.

== ביוגרפיה ==
גיון מוהארמיי נולד ב-1998 בקנטון פריבור שבשווייץ לאם אלבנית מטירנה ולאב קוסוברי-אלבני מפרישטינה.

בשנת 2010 התחרה מוהארמיי בעונה הראשונה של גוט טאלנט אלבניה. בשנת 2019 הוא התחרה בדה וויס צרפת והגיע לשלב חצי הגמר. ב-4 במרץ 2020 נחשף כי נבחר לייצג את שווייץ באירוויזיון לשנת 2020 ברוטרדם, הולנד. השתתפותו בתחרות לא יצאה לפועל בשל ביטול התחרות בעקבות התפשטות נגיף הקורונה בעולם,<ref></ref> אך רשת הטלוויזיה השווייצרית הודיעה לזמר כי נבחר לייצג את שווייץ גם באירוויזיון 2021 עם שיר חדש.<ref></ref>

ב-10 במרץ 2021 פורסם שירו לאירוויזיון, "Tout l'univers". ב-20 במאי 2021, טירס ביצע את השיר בחצי הגמר השני של התחרות, והעפיל לגמר. הוא זכה בתחרות הגמר במקום השלישי מבין 26 המשתתפים.

== קישורים חיצוניים ==

== הערות שוליים ==

קטגוריה:זמרים שווייצרים
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:נציגי שווייץ באירוויזיון
קטגוריה:אמנים הידועים בשם במה
קטגוריה:שווייצרים שנולדו ב-1998
תרגיל לדוגמניות מתחילות

תרגיל לדוגמניות מתחילות הוא סרט קומדיה אמריקאי מ-2004. בסרט הופיע מייקל ג'קסון באחת מהופעותיו האחרונות בקולנוע.

==עלילה==
מטוס עמוס במתמודדות לתחרות יופי בדרכן להתחרות ב"מיס גלקסיה" נוחת בטעות באי בודד ושם, והטייסים שלו מבינים שהם צריכים עכשיו להסתדר עם בנות חסרות ישע.

אחרי כן מסתבר שהאי אינו בודד כמו שהם חשבו, ובהתאם לכך הם מגלים עליו את תיבת נוח, לאחר שלל הרפתקאות הם מוצאות את הדרך אל מחוץ לאי ומגלות שהן נמצאות בחוף המערבי של ארצות הברית.

==קישורים חיצוניים==
* 

קטגוריה:סרטי 2004
קטגוריה:סרטי קומדיה אמריקאיים
קטגוריה:סרטי תעופה אמריקאיים
קטגוריה:סרטים באנגלית
קטגוריה:סרטים על תחרויות יופי